Hierdie verhaal is die begin van die Jesus verhaal. Josef en Maria, toe sy verloofde, wat na Betlehem moes reis om getel te word in 'n sensusopname. Maria leer ons een baie belangrike ding van moederskap en ouerskap in die algemeen. Sy was gedwing om saam met Josef te reis, alhoewel sy hoog swanger was met Jesus. Die afstand wat hulle moes aflê was ongeveer 112 kilometer reis om hulle te laat tel. Dit was so beplan gewees sodat die profetiese geskrifte bewaarheid kon word dat Jesus in Betlehem gebore moes word. Hierdie inleiding tot Jesus se verhaal dui aan dat ouerskap, en veral moederskap soms baie van mens vra. Dit dui ook dat moederskap bitter ongemaklik kan wees. Die gedagte om hoog swanger so 'n reis te voet en op die rug van 'n donkie aan te pak vra al klaar baie van 'n mens. Maria was gedwing om hierdie reis aan te pak. In Betlehem aangekom besef hulle dat daar geen plek is vir hulle in 'n herberg nie. dit dra by tot die ongemak. Jesus word gebore en Hy word met doeke toegedraai in 'n krip neergelê. Moederskap vra van ons om soms die moeilikste omstandighede te trotseer om kinders groot te maak. Sy het geneem wat tot haar beskikking was en sy het daarin geslaag om Jesus in die wêreld te bring en Hom gemaklik te laat lê. Dit was algemene praktyk van moeders daardie tyd om hulle pasgebore babas in doeke toe te draai. Dit was om die ledemate en die nekkies van die kinders so te hou dat hulle nie beseer kon word nie. Ten spyte van die grootskaalse ongerief, het Maria 'n kind en die wêreld gebring en die kind gemaklik gemaak. Die eerste les van ouerskap in die Bybel is dus: moenie in jou omstandighede vaskyk met dit wat jy nie het nie, gebruik dit om die beste te maak wat jy kan. Wanneer ons kyk na die geskiedenis van Vaalharts, is dit duidelik dat soveel moeders dit reggekry het, om met die minste moontlike dinge goeie kinders grootgemaak het. In Eksodus twee leer ons vir Jochebet ken. Sy was die moeder van Moses. Die Here het vir beide Jesus en Moses gebruik om Israel te verlos van hulle omstandighede. Dit is nogal toevallig dat beide hulle ma's vir ons 'n voorbeeld is van hoe 'n ma moet optree. Jochebet het, wat behuising aanbetref, baie meer gehad as wat Maria gehad het, maar Maria kon gevlug het om Jesus se lewe te red. Jochebet kon nie vlug nie, en sy moes 'n plan bedink om haar pasgebore baba te beskerm. Die lewensles wat ons leer by Jochebet is om te alle koste alles te probeer om ons kinders te beskerm. Sy het 'n mandjie geweef en dit waterdig gemaak. Moses was daagliks daarbinne geplaas en die mandjie was tussen die riete weggesteek. Dit is belangrik om as ma en ouer van kinders hulle te beskerm teen gevare. Dit kan wees om hulle te waarsku, of selfs in te tree sou dit nodig wees om so te maak. Jochebet was 'n goeie en 'n beskermende ma, daarom kon God deur haar seun verlossing bring vir die volk Israel deur hulle uit Egipte weg te lei na die land wat God vir hulle beplan het. Op die regte tyd kom die Farao se dogter by die rivier aan en kry die mandjie. Jochebet kry die kans om haar eie seuntjie groot te maak sonder die vrees dat hy ook doodgemaak sou word. Dit alles te danke aan haar moederskap eienskappe. Jochebet leer ons egter nog 'n baie belangrike aspek van ma wees. Dit is dat 'n kind net tot op 'n sekere tyd grootgemaak en opgevoed kan word. Daar kom 'n tyd in